บาทเปิด32.08 บาทต่อดอลลาร์ เคลื่อนไหวกรอบแคบ
เงินบาทเปิดตลาด 32.08 บาทต่อดอลลาร์ เคลื่อนไหวกรอบแคบตามภูมิภาค หลังดอลล์แข็งจากปธ.เฟดปัดใช้นโยบายดอกเบี้ยติดลบ แม้กังวลเศรษฐกิจสหรัฐ
14 พ.ค. 2563

นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้ที่ระดับ 32.08 บาท/ดอลลาร์ จากวันที่ 13 พ.ค. 2563 ที่ปิดตลาดที่ระดับ 32.05/09 บาท/ดอลลาร์
"เมื่อคืนประธานเฟดประเมินภาวะเศรษฐกิจสหรัฐฯยังเผชิญกับความไม่แน่นอน และมีความเสี่ยงในช่วงขาลง แต่เครื่องมือหนึ่งที่เฟดจะไม่เข้าไปแตะคือการใช้นโยบายอัตราดอกเบี้ยติดลบ ทำให้ดอลลาร์ฟื้นตัวเมื่อเทียบกับสกุลหลัก ซึ่งเงินบาทก็เคลื่อนไหวตามภูมิภาค"นักบริหารเงินระบุ
นักบริหารเงิน คาดว่า กรอบการเคลื่อนไหวของค่าเงินบาทจะอยู่ระหว่าง 32.00 - 32.15 บาท/ดอลลาร์